Kepenų cirozė

Kepenų cirozė – lėtinė kepenų liga,Rimgaudas Kazakevičius. Kepenų cirozė. Visuotinė lietuvių enciklopedija. Nuoroda tikrinta 2024-06-04. kuriai būdingas normalios kepenų skiltelių struktūros suardymas – susidarant mazgams regeneratams ir jungiamojo audinio pertvaroms.

Pagrindinės kepenų cirozės priežastys yra ilgalaikis piktnaudžiavimas alkoholiu, lėtinis hepatitas B ir hepatitas C.Cirrhosis. MedlinePlus. Nuoroda tikrinta 2024-06-04. Sergant šia liga, kepenys sukietėja, jose veša jungiamasis audinys, kepenų ląstelės ima irti joms regeneruojant susidaro mazgai, suardoma normali kepenų struktūra ir kepenys negali vykdyti savo funkcijų.

 Etiologija 

Kepenų cirozės priežastis galima suskirstyti į tris grupes:

 Presinusoidinės kepenų cirozės priežastys:
 Šistosomozė
 Pirminės vartų venos hipertenzija.
 Sinusoidinės (parenchiminės) kepenų cirozės priežastys:
 Toksinai ir medikamentai: ilgalaikis piktnaudžiavimas alkoholiu, medikamentai (pvz. metotreksatas, amiodaronas).
 Infekcijos – lėtinis hepatitas B, C; įgimtas sifilis, bruceliozė.
 Autoimuninės ligos – autoimuninis hepatitas.
 Metabolinės ligos – Vilsono liga sutrinka vario gaunamo su maistu šalinimas iš organizmo; hemochromatozė – geležies pertekliaus organizme sukelta liga; alfa 1 antitripsino deficitas.
 Tulžies latakų pažeidimas ir obstrukcija – pirminė biliarinė cirozė, pirminis sklerozuojantis cholangitas, cistinė fibrozė, tulžies latakų cistos, struktūros, kasos galvos navikai ir tulžies latakų navikai.
 Nealkoholinis steatohepatitas
 Kriptogeninė (nerandama priežastis)
 Posinusoidinės kepenų cirozės priežastys
 Lėtinis dešiniojo skilvelio nepakankamumas
 Budd Chiari sindromo (kepenų venų trombozė).

 Simptomai 
Netenkama apetito, padidėja pilvas, jaučiamas skausmas dešiniajame šone ir bendras silpnumas. Ankstyvosiomis ligos stadijomis simptomų gali nebūti.

 Išnašos 

Kategorija:Virškinimo sistemos ligos